Sentenza tal-Qorti Ġenerali tat-18 ta’ Ottubru 2023 – TestBio Tech vs Il-Kummissjoni
(Kawża T-605/21) 1
(“Ambjent – Prodotti ġenetikament modifikati – Qamħirrum ġenetikament modifikat li jinkludi, jikkonsisti fi jew huwa prodott minn MON 87751 × MON 87701 × MON 87708 × MON 89788 u s-subkombinazzjonijiet tiegħu – Ċaħda ta’ talba għal reviżjoni interna ta’ deċiżjoni ta’ awtorizzazzjoni ta’ tqegħid fis-suq – Żball manifest ta’ evalwazzjoni – Artikolu 10 tar-Regolament (KE) Nru 1367/2006 – Artikoli 4 sa 6 u 16 sa 18 tar-Regolament (KE) Nru 1829/2003 – Artikolu 5 tar-Regolament ta’ Implimentazzjoni (UE) Nru 503/2013”)
Lingwa tal-kawża: l-Ingliż
Partijiet
Rikorrenti: TestBioTech eV (Munich, il-Ġermanja) (rappreżentant: K. Smith, barrister)
Konvenuta: Il-Kummissjoni Ewropea (rappreżentanti: I. Galindo Martín et F. Castilla Contreras, aġenti)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-deċiżjoni tal-Kummissjoni Ewropea tat-8 ta’ Lulju 2021 li tiċħad il-motivi esposti fit-talba tagħha għal reviżjoni interna mressqa skont l-Artikolu 10(1) tar-Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13), fir-rigward tad-Deċiżjoni ta’ Implimentazzojni tal-Kummissjoni (UE) 2021/61 tat-22 ta’ Jannar 2021 li tawtorizza t-tqegħid fis-suq ta’ prodotti li fihom, li jikkonsistu jew li huma prodotti mill-qamħirrum modifikat ġenetikament MON 87427 × MON 87460 × MON 89034 × MIR162 × NK603, u mill-qamħirrum modifikat ġenetikament li jikkombina tnejn, tlieta jew erbgħa mill-eventi uniċi MON 87427, MON 87460, MON 89034, MIR162 u NK603 skont ir-Regolament (KE) Nru 1829/2003 tal-Parlament Ewropew u tal-Kunsill dwar ikel u għalf modifikat ġenetikament (ĠU 2021, L 26, p. 44).
Dispożittiv
Ir-rikors huwa miċħud.
TestBioTech eV għandha tbati l-ispejjeż tagħha stess kif ukoll dawk sostnuti mill-Kummissjoni Ewrope
____________
1     ĠU C 471, 22.11.2021.